b'\n_START_ARTICLE_\nPersistent Uniform Resource Locator\n_START_PARAGRAPH_\nPURL (Persistent Uniform Resource Locators) er en tiln\xc3\xa6rming til URN som er utviklet av Online Computer Library Center (OCLC). Problemet PURL adresserer er at de URL-er som brukes i nettbaserte dokumenter ikke er stabile eller varige._NEWLINE_Det er ikke uvanlig at URL-er forandrer seg. F.eks n\xc3\xa5r en bedrift bytter publiseringsl\xc3\xb8sning, s\xc3\xa5 har gjerne den nye publiseringsl\xc3\xb8sningen en annen m\xc3\xa5te \xc3\xa5 bygge opp URL-er p\xc3\xa5 enn den gamle hadde, eller at dokumentet flyttes til et annet domene/annen plass i filsystemet etc. PURL er et fors\xc3\xb8k p\xc3\xa5 en l\xc3\xb8sning p\xc3\xa5 dette problemet, ved \xc3\xa5 introdusere en virtuell URL, som fungerer som et mellomledd f\xc3\xb8r den faktiske URL-en.'